কিছু মৌলিক বিষয়  জমকালো বলতে জামাজুড়ে স্রেফ সলমা-চুমকির ঝলকানি নয়, বরং বড় ভূমিকাটি কাপড়ের।  মায়া রহমানের মতে, অনুষ্ঠানে পরার  সালোয়ার-কামিজের জন্য উপযোগী কাপড় সিল্ক, জর্জেট, ধুপিয়ান সিল্ক, মসলিন, টিস্যু-যেগুলো দেখতেই খুব জমকালো। তাতে অল্প সুতা, জরির এমব্রয়ডারি, পাথর, চুমকি, পুঁতির কারুকাজে কামিজগুলো হয়ে উঠবে নজরকাড়া। দিনের দাওয়াতে পরুন ফিকে গোলাপি, সাদা, পেস্ট, পিচ জাতীয় হালকা রংগুলো। রাতের পার্টির জন্য বেছে নিন কালো, বার্গেন্ডি, মেরুন, কফি, নীল, লাল প্রভৃতি গাঢ় রং।